Projekts

LATVIJAS REPUBLIKAS MINISTRU KABINETS

200\_. gada \_\_.\_\_\_\_\_\_\_\_\_ Noteikumi Nr.\_\_\_\_\_\_\_

Rīgā (prot. Nr. \_\_ \_\_. §)

**Noteikumi par personas, kura ieņēma Valsts prezidenta amatu, sociālajām garantijām un darbības nodrošināšanu**

Izdoti saskaņā ar likuma

„Par Valsts prezidenta darbības nodrošināšanu”

11.panta otro daļu

1. Noteikumi nosaka kārtību, kādā personai, kura ieņēma Valsts prezidenta amatu, piešķir likuma „Par Valsts prezidenta darbības nodrošināšanu” 10.panta pirmajā daļā minētās sociālās un citas garantijas.
2. Par likuma „Par Valsts prezidenta darbības nodrošināšanu” 10.panta pirmajā daļā minēto sociālo un citu garantiju nodrošināšanu ir atbildīga Valsts prezidenta kanceleja.
3. Likuma „Par valsts prezidenta darbības nodrošināšanu” 10.panta pirmās daļas 2.punktā minēto dzīvokli (turpmāk – dzīvoklis) izvēlas Valsts prezidenta kancelejas izveidotā komisija, kurā ietilpst Valsts prezidenta kancelejas, Finanšu ministrijas, valsts akciju sabiedrības „Valsts nekustamie īpašumi” un nepieciešamības gadījumā valsts drošības iestāžu pārstāvji (turpmāk – komisija).
4. Komisija uzsāk šo noteikumu 3.punktā minēto dzīvokļa izvēlēs procesu, tai skaitā formulē kritērijus attiecībā uz vēlamo dzīvokli (atrašanās vietu, platību, iekārtojumu u.c.), ne vēlāk kā 24 mēnešus pirms Valsts prezidenta amata otrā pilnvaru termiņa beigām.
5. Komisija izvēlas dzīvokli un valsts akciju sabiedrība „Valsts nekustamie īpašumi” atbilstoši komisijas prasībām, ja nepieciešams, veic dzīvokļa iegādi, pielāgošanu (tai skaitā rekonstrukciju vai renovāciju) un sagatavo dzīvokli nodošanai lietošanā personai, kura ieņēma Valsts prezidenta amatu, 1 mēnesi pirms Valsts prezidenta amata pilnvaru termiņa beigām.
6. Ja persona, kura ieņēma Valsts prezidenta amatu, netiek atkārtoti ievēlēta Valsts prezidenta amatā vai tās prezidentūras termiņš tiek pārtraukts, komisija uzsāk šo noteikumu 3.punktā minēto dzīvokļa izvēles procesu, tai skaitā formulē kritērijus attiecībā uz vēlamo dzīvokli (atrašanās vietu, platību, iekārtojumu u.c.), ne vēlāk kā 2 nedēļas pēc Valsts prezidenta amata pilnvaru termiņa beigām.
7. Šo noteikumu 6.punktā minētajā gadījumā komisija izvēlas dzīvokli un valsts akciju sabiedrība „Valsts nekustamie īpašumi” atbilstoši komisijas prasībām, ja nepieciešams, veic dzīvokļa iegādi, pielāgošanu (tai skaitā rekonstrukciju vai renovāciju) un sagatavo dzīvokli nodošanai lietošanā personai, kura ieņēma Valsts prezidenta amatu, 18 mēnešu laikā no Valsts prezidenta amata pilnvaru termiņa beigām.
8. Šo noteikumu 7.punktā minētājā gadījumā:

8.1. Līdz dzīvokļa nodošanas lietošanā brīdim personai, kura ieņēma Valsts prezidenta amatu, ir tiesības uz valsts apmaksātu pagaidu dzīvesvietu, ko nodrošina Valsts prezidenta kanceleja. Šajā punktā minētās pagaidu dzīvesvietas ikmēneša izmaksu apmērs var tikt noteikts līdz likuma „Par valsts prezidenta darbības nodrošināšanu” 2.pantā noteikto divu ikmēneša reprezentācijas izdevumu apmēram, kuru sedz Valsts prezidenta kanceleja no piešķirtajiem valsts budžeta līdzekļiem;

8.2. Pagaidu dzīves vietas izvēli veic komisija un pēc tās lēmuma pieņemšanas īres līgumu par pagaidu dzīves vietas izīrēšanu slēdz Valsts prezidenta kanceleja, kura pagaidu dzīves vietu nodod bezatlīdzības lietošanā personai, kura ieņēma Valsts prezidenta amatu.

1. Šo noteikumu 4. un 6.punktā minētajos gadījumos Finanšu ministrija sadarbībā ar Valsts prezidenta kanceleju 1 mēneša laikā pēc komisijas lēmuma pieņemšanas par dzīvokļa izvēli, izvērtējot optimālāko dzīvokļa, ja nepieciešams, iegādes un pielāgošanas (tai skaitā rekonstrukcijas vai renovācijas) finansēšanas modeļus un atmaksas kārtību par valsts akciju sabiedrības „Valsts nekustamie īpašumi” faktiskajiem kapitālieguldījumiem un ar to finansēšanu saistītajiem izdevumiem, iesniedz Ministru kabinetā rīkojuma projektu par šajā punktā minēto kapitālieguldījumu un nomas maksas, kas Valsts prezidenta kancelejai būs jāmaksā valsts akciju sabiedrībai „Valsts nekustamie īpašumi”, izdevumu iekļaušanu valsts budžeta ilgtermiņa saistībās.
2. Šo noteikumu 5. un 7.punktā minētajos gadījumos valsts akciju sabiedrība „Valsts nekustamie īpašumi” iznomā dzīvokli Valsts prezidenta kancelejai, kas to nodod bezatlīdzības lietošanā personai, kura ieņēma Valsts prezidenta amatu un maksā nomas maksu, kas tiek aprēķināta saskaņā ar Ministru kabineta noteikumiem, kas nosaka publiskas personas mantas iznomāšanu.
3. Valsts prezidenta kanceleja slēdz līgumu par dzīvokļa apsaimniekošanu.
4. Dzīvokļa apsaimniekošanas izdevumi, tostarp komunālo pakalpojumu, elektrības izdevumi, stacionārā tālruņa un interneta pakalpojumi tiek segti no Valsts prezidenta kancelejai piešķirtajiem valsts budžeta līdzekļiem.
5. Valsts prezidenta kanceleja nomas maksu un citus šo noteikumu 12.punktā minētos maksājumus veic no brīža, kad dzīvoklis ir nodots lietošanā personai, kura ieņēma Valsts prezidenta amatu.
6. Valsts prezidenta kanceleja nodrošina likuma „Par Valsts prezidenta darbības nodrošināšanu” 10.panta pirmās daļas 3.punktā minētās automašīnas (turpmāk – automašīna) nomu vai iegādi personas, kura ieņēma Valsts prezidenta amatu, vajadzībām.
7. Lēmumu par automašīnas iegādi vai nomu, kā arī par automašīnas tehniskajām prasībām pieņem Valsts prezidenta kancelejas vadītājs.
8. Valsts prezidenta kanceleja nodrošina automašīnas nomas vai iegādes, ekspluatācijas, apdrošināšanas un autovadītāja atlīdzības segšanu no Valsts prezidenta kancelejai piešķirtajiem valsts budžeta līdzekļiem.
9. Valsts prezidenta kanceleja nodrošina degvielas izdevumu segšanu saskaņā ar Valsts prezidenta kancelejas noteiktajām nobraukuma un degvielas patēriņa normām no Valsts prezidenta kancelejai piešķirtajiem valsts budžeta līdzekļiem.
10. Ja personai, kura ieņēma Valsts prezidenta amatu, saskaņā ar likuma „Par Valsts prezidenta darbības nodrošināšanu” 10.panta otro daļu tiek piešķirta apsardze, automašīnu un autovadītāja pakalpojumus nodrošina Aizsardzības ministrija.
11. Noteikumu 18.punktā minētajā gadījumā automašīnas ekspluatācijas, apdrošināšanas un autovadītāja atlīdzības izdevumi tiek segti no Aizsardzības ministrijai piešķirtajiem valsts budžeta līdzekļiem. Degvielas izdevumi tiek segti atbilstoši Nacionālajos bruņotajos spēkos noteiktajām nobraukuma un degvielas patēriņa normām no Aizsardzības ministrijai piešķirtajiem valsts budžeta līdzekļiem.
12. Valsts prezidenta kanceleja un Aizsardzības ministrija vienojas par kārtību, kādā notiek automašīnu un autovadītāju maiņa saistībā ar apsardzes piešķiršanu vai pārtraukšanu personai, kura ieņēma Valsts prezidenta amatu.
13. Likuma „Par Valsts prezidenta darbības nodrošināšanu” 10.panta pirmās daļas 4.punktā minētā sekretāra (turpmāk – sekretārs) pakalpojumus nodrošina Valsts prezidenta kanceleja, slēdzot ar sekretāru darba līgumu.
14. Sekretāra amata kandidātu pirms darba līguma parakstīšanas Valsts prezidenta kanceleja saskaņo ar personu, kura ieņēma Valsts prezidenta amatu.
15. Sekretārs ir uzskatāms par Valsts prezidenta kancelejas darbinieku un tā tiesību un pienākumu apjoms ir noteikts Valsts prezidenta kancelejas vadītāja apstiprinātajā amata aprakstā.

Ministru prezidents V.Dombrovskis

Finanšu ministra vietā – A.Kampars

Ekonomikas ministrs

2011.06.06. 14:39

905

Finanšu ministrijas

Tiesību aktu departamenta

Tiesību aktu nodaļas juriskonsults

Dainis Špeļs

67095640; Dainis.Spels@fm.gov.lv